b'\n_START_ARTICLE_\nKantoni Bosne in Hercegovine\n_START_PARAGRAPH_\nKantoni v Bosni in Hercegovini (hrva\xc5\xa1ko \xc5\xbeupanije) so upravne enote druge ravni v Federaciji Bosne in Hercegovine, ki je ena od dveh entitet dr\xc5\xbeave Bosne in Hercegovine._NEWLINE_Dana\xc5\xa1njih 10 kantonov je bilo vzpostavljenih 12. junija 1996 na podlagi Washingtonskega sporazuma iz leta 1994. Kantoni so razdeljeni dalje na ob\xc4\x8dine, imajo pa svoje premierje, ki na\xc4\x8delujejo lokalnim oblastem. V petih izmed kantonov ve\xc4\x8dinsko prebivalstvo predstavljajo Bo\xc5\xa1njaki, v treh \xc5\xbeivi ve\xc4\x8dinoma bosansko hrva\xc5\xa1ko prebivalstvo, dva pa sta etni\xc4\x8dno me\xc5\xa1ana in urejena s posebnimi zakonodajnimi postopki, ki zagotavljajo ohranjanje etni\xc4\x8dne sestave._NEWLINE_Druga entiteta Bosne in Hercegovine, Republika srbska, ima centralizirano vlado, ki oblast navzdol razdeljuje neposredno na ob\xc4\x8dine.'